Source: https://www.eknitra.sk/aktualita-542/kapitalovy-fond-2019-priklady/
Timestamp: 2019-12-08 21:40:17+00:00
Document Index: 15884170

Matched Legal Cases: ['§123', '§ 105', '§ 153', '§ 179', '§ 217', '§ 217', '§ 217', '§ 154', '§ 220', '§ 67', '§ 768', '§ 27']

Kapitálový fond 2019 príklady
Účtovný a daňový pohľad na kapitálový fond z príspevkov- Ing. M.Dimitrovová
§123 ods. 2 a ods. 3 ObchZ (§ 105 - § 153 DIEL IV ObchZ spoločnosť s ručením obmedzeným)
S.r.o. môže vyplácať podiely na zisku alebo rozdeliť iné vlastné zdroje len pri splnení podmienok podľa § 179 ods. 3 a 4 a ak tým s prihliadnutím na všetky okolnosti nespôsobí svoj úpadok. Na tvorbu kapitálového fondu príspevkami spoločníkov a ich použitie na rozdelenie medzi spoločníkov platí § 217a rovnako. Spoločnosť nesmie vyplácať najmä úroky z vkladov do spoločnosti a preddavky na podiely na zisku.
Spoločnosť nesmie vrátiť spoločníkom ich vklady. Za vrátenie vkladu sa nepovažujú platby spoločníkom poskytnuté pri znížení základného imania a platby poskytnuté spoločníkom pri použití kapitálového fondu z príspevkov (§ 217a).
§ 217a ObchZ – kapitálové fondy z príspevkov (§ 154 - § 220g DIEL V ObchZ akciová spoločnosť)
A.s. môže vytvoriť kapitálový fond z príspevkov akcionárov, vytvorenie musí byť upravené v zakladateľskej zmluve alebo v stanovách.
Ak ide o vytvorenie kap. fondu z prísp. pri vzniku spoločnosti - musia schváliť zakladatelia.
Ak ide o vytvorenie kap. fondu z prísp. za trvania spoločnosti – podlieha schváleniu valným zhromaždením.
Na splatenie príspevku do kap. fondu sa primerane použijú ustan. o vkladoch a za kap. fond sa považujú okamihom splatenia. Tvorba kap. fondu z príspevkov je teda podmienená splatením, a nie prijatím záväzku splatiť ho.
Predmetom príspevku do kapitálového fondu je to, čo môže byť predmetom vkladu do ZI. V prípade nepeňažných príspevkov je potrebné uplatniť pravidlá pre stanovenie hodnoty príspevkov tak, ako pri vkladoch do ZI (znalecký posudok).
Splatený kap. fond z príspevkov možno použiť na prerozdelenie medzi akcionárov alebo na zvýšenie ZI.
Prerozdelenie splatených príspevkov medzi akcionárov je podmienené:
- splnením notifikačnej povinnosti – zverejnením oznámenia najneskôr 60 dní vopred
- neexistenciou krízy spoločnosti (kríza - § 67a ObchZ) alebo ak by sa v dôsledku prerozdelenia kap. fondu dostala do krízy
- rozhodnutím valného zhromaždenia
§ 768q ods.2 ObchZ – pravidlá tvorby a použitia kap. fondu z príspevkov sa použijú len na príspevky poskytnuté po 1.1.2018
§ 27a PUP- ustanovuje sa účtovanie vkladu podniku alebo vkladu individuálneho majetku v prípadoch, kedy súčasťou vkladu podniku alebo časti podniku alebo nepeňažného vkladu, ktorým nie je podnik (jednotlivý majetok) sú príspevky do kapitálového fondu z príspevkov, prídel do rezervného fondu a prídel do emisného ážia. Tieto príspevky sú v účtovníctve vkladateľa súčasťou ocenenia finančnej investície. V účtovníctve prijímateľa vkladu sa účtujú na vecne príslušný účet vlastného imania.
Kapitalovy_fond_413.PDF Veľkosť dokumentu: 0.39 MB